במסגרת מסיבת עיתונאים שנערכה הבוקר בתל אביב, השיקה באג את פעילותה כיבואנית מכשירי Nubia בישראל, עם הצגת הדגם הראשון שינחת באופן רשמי בארץ – Nubia Z11 Mini. המכשיר, שהוכרז באפריל והושק ברחבי העולם חודש לאחר מכן, ישווק אצלנו החל מסוף חודש ספטמבר בצבעי לבן ושחור בלבד. בשווקים אחרים ניתן למצוא את המכשיר גם בצבעי זהב וגימור עץ מרשים, אך באג לא מתחייבת להביאם בשלב זה. מחירו של המכשיר יעמוד על 1,299 שקלים, כולל כמובן אחריות מלאה.

להבדיל מאחיו הגדול, ה-Nubia Z11, שיושק בישראל בהמשך השנה לצד דגמים נוספים, גירסת המיני מיועדת לפלח השוק הבינוני, עם מפרט הכולל מסך 5 אינץ’ ברזולוציית Full HD וצפיפות פיקסלים של 441ppi, ערכת שבבים Snapdragon 617 מתומנת ליבות מבית קוואלקום ומעבד גרפי Adreno 405, זיכרון עבודה 3GB RAM, נפח אחסון 32GB עם אפשרות הרחבה באמצעות כרטיס microSD (עד 200GB) מערך צילום הכולל מצלמה ראשית 16 מגה פיקסל המשלבת צמצם f/2.2 ותמיכה בוידאו באיכות 1080p, ומצלמה קדמית 8 מגה פיקסל בעלת מפתח צמצם זהה וגם כאן תמיכה בוידאו ב-1080p.

עוד מציע המכשיר סורק טביעת אצבע בחלקו האחורי, שקע טעינה וסינכרון USB Type-C, רמקול (יחיד) עם תמיכה ב-DTS, סוללה בקיבולת 2,800mAh, ומערכת הפעלה אנדרואיד Lollipop 5.1.1 (מעט מאכזב) עליה ממשק המשתמש Nubia UI. במהלך האירוע ציינה באג כי ביצעה התאמות ותמיכה מלאה לשפה העברית.
ביטול


בהצלחה
מנהל והעורך הראשי - בעל ותק של למעלה מ-15 שנה בתחום התקשורת והטכנולוגיה. 
בעברו עורך טכנולוגי באתר ynet, עורך ראשי באתר GSM-Israel ועוד.
במסגרת מסיבת עיתונאים שנערכה הבוקר בתל אביב, השיקה באג את פעילותה כיבואנית מכשירי Nubia בישראל, עם הצגת הדגם הראשון שינחת באופן רשמי בארץ – Nubia Z11 Mini. המכשיר, שהוכרז באפריל […]